
Autasustamine Narva linna teenetemärgiga


1. Asjaolud ja menetluse käik

Narva Linnavalitsusele sai  08. veebruarini 2023 esitada linna teenetemärgi kandidaate. Ühtekokku laekus 66 ettepanekut, millest kvalifitseerus 63. Teenetemärgile esitati 30 kandidaati. Narva Linnavalitsuse teenetemärkide komisjon otsustas esitada linnavalitsusele ettepaneku 8 isiku autasustamiseks linna teenetemärgiga. 

2. Õiguslikud alused

2.1. Narva linnavalitsuse 29.10.2010.a. määruse nr 1352 „Narva Linna teenetemärkide andmise kord“ punkti 3.6. alusel vaatab komisjon taotlused läbi ja esitab linnavalitsuse istungi päevakorda ettepaneku teenetemärkide andmise kohta. 

2.2. Narva linnavalitsuse 29.10.2010.a. määruse nr 1352 „Narva Linna teenetemärkide andmise kord“ punkti 4.1 alusel võtab linnavalitsus vastu otsuse teenetemärgi omistamise kohta  ja otsus vormistatakse linnavalitsuse korraldusega. 

2.3. Narva linnavalitsuse 29.10.2010.a. määruse nr 1352 „Narva Linna teenetemärkide andmise kord“ punkti 2.2.4 alusel autasustatakse teenetemärgiga haridus-, kultuuri-, ja sotsiaaltöötajaid ning aktiviste, kes oluliselt on edasi viinud Narva linna kultuuri-, hariduse- ja sotsiaalelu

2.4. Narva linnavalitsuse 29.10.2010.a. määruse nr 1352 „Narva Linna teenetemärkide andmise kord“ punkti 2.2.2 alusel autasustatakse teenetemärgiga kriisi ja erakorralistes olukordades isikliku vaprusega silmapaistnud isikuid.

2.5. Narva linnavalitsuse 29.10.2010.a. määruse nr 1352 „Narva Linna teenetemärkide andmise kord“ punkti 2.2.5  alusel autasustatakse välisriikide kodanikke linnale osutatud eriliste teenete eest.


3. Otsus

3.1. Omistada Narva linna teenetemärk Grzegorz Kozlowskile – linnale osutatud eriliste teenete eest.
3.2. Omistada Narva linna teenetemärk Anastassia Gorškovale- kui kriisi ja erakorralistes olukordades isikliku vaprusega silmapaistnud isikule.
3.3. Omistada Narva linna teenetemärk Juri Všivtsevile isikule - kui kriisi ja erakorralistes olukordades isikliku vaprusega silmapaistnud isikule.
3.4. Omistada Narva linna teenetemärk Yuri Sidorovile – kui linna kultuuri-, hariduse- ja sotsiaalelu oluliselt edendanud isikule.
3.5. Omistada Narva linna teenetemärk Alla Omelile – kui linna kultuuri-, hariduse- ja sotsiaalelu oluliselt edendanud isikule.
3.6. Omistada Narva linna teenetemärk Tatjana Stepanovale – kui linna kultuuri-, hariduse- ja sotsiaalelu oluliselt edendanud isikule.
3.7. Omistada Narva linna teenetemärk Laine Palandile – kui linna kultuuri-, hariduse- ja sotsiaalelu oluliselt edendanud isikule.
3.8. Omistada Narva linna teenetemärk Alika Milovale – kui linna kultuuri-, hariduse- ja sotsiaalelu oluliselt edendanud isikule.


4. Rakendussätted

4.1 Korraldus jõustub seadusega sätestatud korras
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

